In queriꞌ bantaji,
peti ja tajkoꞌm,
Juan rubiꞌ,
arjaꞌ neruban bautizar ja winak.
Arjaꞌ chipan ja lugar ja kas talan wiꞌ triꞌ nqꞌuejeꞌ wiꞌ in quewaꞌ nbij chique ja winak riꞌ:
—Teqꞌuexaꞌ ja renaꞌoj,
teyaꞌaꞌ can ja ritzelal in quixban bautizar,
quirtariꞌ neban utzcꞌa chi ncuytaji ja rewil emac,
neꞌ chique.
Canojel ja winak ja recꞌo pa Jerusalén e cachbil canojel ja recꞌo chipan ja juleꞌ chic lugar ja cꞌo pa rcuenta Judea ejeꞌeꞌ xebe ruqꞌuin ja Juan,
xeba̱n bautizar rmal chipan ja binelyaꞌ Jordán in triꞌ quechol wiꞌ ja quil quemac.
Ja cꞌa Juan ja rtziak rcojon puro rsamal camello ocnak in rximon rupan chi jun tzꞌum.
Ja rocnak rqꞌuexwach rway,
sacꞌ nerutij in raxcab chakajaꞌ ncanoj pa tak kꞌayis.
Quewaꞌ nbij chique ja winak riꞌ:
—Cꞌo chi na jun penak ja xajalal majaꞌn tumaj ja rsamaj,
arjaꞌ más chi na nim ja poder cꞌo pa rukꞌaꞌ chinwach anin.
Anin ma yatal ta chwij xquintiloc ta ruqꞌuin nixtacꞌa chi rquiric rcꞌamal rxajab.
Anin yaꞌ xincoj tok xixnuban bautizar pro arjaꞌ Espíritu Santo nixrbanbej bautizar,
neꞌ chique.
Jariꞌ tiempo xelto ja Jesús chipan ja tinamit Nazaret ja cꞌo pa rcuenta Galilea,
be ruqꞌuin ja Juan in ban bautizar rmal chipan ja binelyaꞌ Jordán.
Chaka maril xelto ja Jesús pa yaꞌ xutzꞌat ja caj jaktaji in xutzꞌat ja rEspíritu Santo caniꞌ jun ajsakaxicꞌ ja tok kajto ruqꞌuin.
In cꞌo jun kulaj penak chilaꞌ chicaj cꞌaxaxi,
quewaꞌ xbij riꞌ:
—Atat ja rat chakꞌlaj Walcꞌwal,
congana ninquicot chawij,
neꞌe ja Dios tre ja Jesús.